उन्होंने कहा कि चुनावों से पूर्व इस क्षेत्र में पीने के पानी की भारी कमी थी, लेकिन हमारी सरकार ने पीने के पानी की समस्या को प्राथमिकता के आधार पर लिया है और बधराना व खालेटा में नहरी पेयजल योजना मंजूर की है। उन्होंने कहा कि प्रदेश में पुलिस भर्ती, क्लर्कों की भर्ती एवं अध्यापकों की स्थानांतरण नीति से यह साफ जाहिर होता है कि प्रदेश से भाजपा सरकार ने भ्रष्टाचार को मिटाने का कार्य किया है। उन्होंने कहा कि ब्लाॅक स्तर पर अंत्योदय सेंटर खोले जाएंगे।